onderhoud Web Archives - Ten slotte die hulp van IT is hier
Posted by Xaus Xavier Nadal op November 20th 2010
Deel op Facebook.Deel op Twitter.Deel op Google+Speld It!	Tags: blog in die onderhoud af, web onderhoud, verander ons webwerf onderhoud, verander ons web onderhoud, blog in die onderhoud af, web	Posted by web | No Comments » Herstelwerk sal maande duur ná ongeluk by Eskom-kragstasie | Maroela Media
Die Lethabo-kragsentrale, noordoos van Sasolburg. Foto: Google Maps
Eskom het Donderdag gesê eenheid 5 by sy Lethabo-kragstasie in die Vrystaat, waar ŉ werknemer Woensdag dood en nog een ernstig beseer is, sal na verwagting vir ŉ minimum van drie maande buite werking wees.
Die kragvoorsiener het in ŉ verklaring gesê Eskom-bestuurslede het Woensdagaand die kragstasie besoek en opdrag gegee dat ŉ ondersoek na die voorval gedoen word.
Volgens Eskom het die voorval om 15:23 gebeur toe “lewende stoomdruk ontsnap het toe die ketel by eenheid 5 van die kragstasie gebars en ŉ wolk in die lug in gestuur het”. Alle werk by die kragstasie is onmiddellik gestaak en die bestuurder van die kragstasie en uitvoerende hoof van Eskom Rotek Industries het werkers ná die voorval toegespreek.
ŉ Voorlopige ondersoek het daarop gedui dat die eenheid minstens drie maande buite werking sal wees terwyl die ondersoek en herstelwerk gedoen word.
“Die verlies van eenheid 5 sal ŉ negatiewe impak op die kragnetwerk hê gegewe dat Lethabo-kragstasie een van die koste-effektiefste opwekkers is met genoegsame toegang tot ŉ bestendige steenkoolvoorraad. Alle pogings sal gefokus wees om die eenheid veilig en vinnig weer tot die nasionale netwerk terug te voeg.”
Intussen het die vakbond Solidariteit gesê hy is bekommerd oor die stand van instandhouding by ander Eskom-kragstasies ook.
“As ŉ vakbond is ons bekommerd oor die veiligheid van ons lede by talle Eskom-kragstasies,” sê Deon Reyneke, adjunkhoofsekretaris by Solidariteit. “Die Lethabo-ongeluk kan nie in isolasie beskou word nie. Daar word nou reaktief gereageer nadat ŉ noodlottige ongeluk plaasgevind het, maar dit wil blyk dat behoorlike instandhoudingsprosesse by ander kragstasies nie na wense nagekom word nie – ŉ toedrag van sake wat noodwendig ongelukke tot gevolg kan hê,” het hy gesê.
Reyneke het gemaan dat Eskom indringend ondersoek moet instel na die instandhouding van eenhede by ander kragstasies om sodoende soortgelyke tragiese ongelukke, soos die een wat by Lethabo afgespeel het, deur pro-aktiewe stappe te voorkom.
Enige verband met Solidariteit se staking? Het dit dalk veroorsaak dat onderhoud nie behoorlik gedoen is nie?
Solidariteit se staking is by Sasol, nie by Eskom nie
Die mense met die nodige kennis is weggejaag nou moet hul maar suffer en dit moet n les wees vir ander maatskappye ook moet nie jou tegniese mense vervang met iemand anders net omdat jy wil in wees met jou bbee status. Mense lewens is meer belangrik as n stuk papier wat se jy voldoen aan jou bbee status
‘Instandhouding’? Dis in alle opsigte ‘n vloekwoord vir die owerheid.
Natuurlik word die kragstasies ‘instand gehou’ Net soos daar by die riool werke van die Emfuleni Munisipaliteit waar die riool vrylik die Vaaldam in vloei. Gaan seker ook weer groot bonusse ook kry daar by Eskom, soos die 71% van sy ‘multimiljoen rand’ salaris, die CEO van Rand Water, nl Percy Sechemane.
Kan iemand asb. verduidelik wat “lewende stoomdruk” is. In my 50+ jaar het ek nog nooit van so iets gehoor nie.
Tegno-whatever · 2 weke gelede
Het oor dieselfde ding gewonder. Dalk is dit wat ‘n ooggetuie gesien het toe die pype/ketel ontplof het; stoom wat soos ‘n lewende monster in die lug in blaas en alles in die pad verswelg.
As dit nie so iets is nie het ek êrens ‘n leemte in my opvoeding…
Lewende stoom druk is in ander woorde “LIVE STEAM”. Dit is die stoom wat deur die ketel ‘Boiler’ gemaak word en met n hoe druk pyp na die Turbine toe supply word om die turbine te draai en wat dan die generator draai wat krag uitsit.
Dis die hoof stoom supply na die turbine toe.
Groot asseblief · 2 weke gelede
Terwyl daar nou ondersoek ingestel word, kyk sommer na die Duvha kragstasie. Die hrt ook so +/- 10 Jaar gelede ‘n ontploffing in sy een netwerk gehad en is tot op hede nog nie reggemaak nie.
Terwyl daar nou ondersoek ingestel word, kyk sommer na die Duvha kragstasie. Die het ook so +/- 10 Jaar gelede ‘n ontploffing in sy een netwerk gehad en is tot op hede nog nie reggemaak nie.
Anci · 2 weke gelede
Privaat maatskyppe en instansies wat produkte lewer en uitvoer word so rigied geoudit op OHSA regulasies en ander standaarde waaraan voldoen moet word. Kan iemand my sê of sodanige oudits ook by staatsinstansies gedoen word?